kardosdrur/scandi-wiki huggingface dataset:
Live Trax II

{{Infoboks album
  |Titel        = Live Trax II
  |Kunstner     = Megadeth
  |Type         = ep
  |Spor         = 
  |Genre        = Thrash metal  Heavy metal
  |Længde       = 
  |Sprog        = 
  |Indspillet   = 
  |Udgivet      = 1998
  |Producer     = 
  |Udgiver      = Capitol Records
  |Musikere     =
 Dave Mustaine 
 Guitar
 Marty Friedman 
 Guitar
 David Ellefson 
 Bas
 Nick Menza 
 Trommer
  |Anmeldelser  = 
  |Hitlister    =
  |Priser       =
  |Før          = Cryptic Sounds: No Voices in Your Head  (1998) 
  |Nu           = Live Trax II  (1998)
  |Efter        = Risk (1999)
}}Live Trax II' er en ep af det amerikanske band Megadeth, udgivet i 1997. Livesporene blev optaget i Mesa Amphitheatre, Mesa, Arizona, 13. juli 1997. Den blev kun udgivet i Japan og blev solgt som en bonusdisk sammen med Cryptic Writings. Bortset fra livesporene indeholder Live Trax II'' også to hidtil uudgivne remixes af "Almost Honest".

Spor
 "Almost Honest (live)" (Dave Mustaine, Marty Friedman)
 "A Tout le Monde (live)" (Mustaine)
 "Sweating Bullets (live)" (Mustaine)
 "Symphony of Destruction (live)" (Mustaine)
 "Anarchy in the U.K. (live)" (Johnny Rotten, Steve Jones, Glen Matlock, Paul Cook)
 "Almost Honest (Environmental Mix)" (Mustaine, Friedman)
 "Almost Honest (Supercharger Mix)" (Mustaine, Friedman)

Megadeth-album
Livealbum fra 1997
Album fra 1997
Art. Lebedev Studio

Art. Lebedev Studio er et designfirma i Rusland, grundlagt i 1995 af Artemy Lebedev. Firmaets logo består af en stregkode, med firmaet navn lige under.

Firmaet laver industrielt og grafisk design for firmaer og tager ikke opgaver fra privatpersoner eller politiske og religiøse organisationer. Deres motto er "Design will save the world." I december 2007 havde de seks art directors og over 200 ansatte.

Større designopgaver 

Blandt firmaets mere bemærkelsesværdig webdesign er den russiske søgemaskine Yandex, nyhedssiden Lenta.Ru og Gazeta.Ru, samt russiske markedsføringssider for Microsoft og Intel.

Firmaet fik stor pressebevågenhed efter deres præsentation af Optimus-tastatur, med knapper, der kunne konfigureres med valgfrie billeder på alle knapper.

Referencer

Ekstern henvisning 
 Official hjemmeside

Virksomheder fra Rusland
Branding companies
Etableret i 1995
44 (tal)

44 er et lige heltal og det naturlige tal, som kommer efter 43 og efterfølges af 45.

Matematik 
44 er
 et Defektivt tal

Andet 
Desuden er 44:
 atomnummeret på grundstoffet ruthenium.
 international telefonkode for Storbritannien.

Bestemte tal
Marktbreit

Marktbreit er en by i Landkreis Kitzingen i Regierungsbezirk Unterfranken, i den tyske delstat Bayern. Den er administrationsby for Verwaltungsgemeinschaft Marktbreit. Byen ligger ved floden, i det sydligste hjørne af Maindreieck. Den er fødeby for lægen, og opdageren af sygdommen han har lagt navn til, Alois Alzheimer.

Geografi 
Ved områdereformen 1978 blev landsbyen Gnodstadt fire kilometer væk, med 600 indbyggere, en del af kommunen Marktbreit.

Seværdigheder 

 Rådhuset der er sammenbygget med den gamle byport, opført 1587–1600.
 Fragtkran fra 1784 der blev brugt til omladning mellem flod- og landtransport
 Slottet fra 1580 bygger af Ludwig von Seinsheim

Eksterne henvisninger 

 http://www.marktbreit.de/rundgang/gnodstadt.htm  Gnodstadt auf marktbreit.de
45 (tal)

45 er et ulige heltal og det naturlige tal, som kommer efter 44 og efterfølges af 46.

Matematik 
45 er
 et trekanttal
 et defektivt tal

Andet 
Desuden er 45:
 atomnummeret på grundstoffet rhodium.
 international telefonkode for Danmark.

Bestemte tal
HMS Undaunted (1886)

Den engelske panserkrydser Undaunted var bygget af stål, og Orlando-klassen på syv skibe var større udgaver af den beskyttede krydser Mersey, men forsynet med sidepanser. Sammenlignet med den foregående Imperieuse-klasse var sejlrigningen droppet fra starten, og det kom der nogle langt mere vellykkede skibe ud af. Imidlertid indtraf der samme problemer som under bygningen af den klasse, i og med at skibene blev tungere end planlagt, og dermed kom til at ligge dybere i vandet, hvorved sidepanseret blev næsten værdiløst. I Royal Navy tog man konsekvensen af denne udvikling og byggede ikke flere krydsere med sidepanser (dvs. panserkrydsere) i en periode på næsten 10 år.

På deres prøvetogter var alle skibene hurtigere end de bestilte 18 knob, idet de nåede mellem 18,8 knob (Australia) og 19,4 knob (Undaunted).

Undaunted var det sjette af foreløbigt ni skibe i den britisk flåde med dette navn. "Undaunted" kan oversættes som uforknyt.

Tjeneste 
Undaunted blev først indlemmet i Middelhavsflåden. I 1895 blev den sendt til eskadren i Kina. Undaunted blev solgt i 1907.

Kilder 
 Roger Chesneau, Eugène M. Koleśnik, N. J. M. Campbell. Conway's All The World's Fighting Ships 1860-1905, Udgivet 1979, 

Krydsere fra Storbritannien
46 (tal)

46 er et lige heltal og det naturlige tal, som kommer efter 45 og efterfølges af 47.

Matematik 
46 er
 et semiprimtal

Andet 
Desuden er 46:
 atomnummeret på grundstoffet palladium.
 international telefonkode for Sverige.

Bestemte tal
47 (tal)

47 er et ulige heltal og det naturlige tal, som kommer efter 46 og efterfølges af 48.

Matematik 
 Det 15. primtal.

Andet 
Desuden er 47:
 atomnummeret på grundstoffet sølv.
 international telefonkode for Norge.
 agentnummeret på hovedpersonen i Hitman - se Agent 47

Noter 

Bestemte tal
Primtal
48 (tal)

48 er et lige heltal og det naturlige tal, som kommer efter 47 og efterfølges af 49.

Matematik 
48 er
 et excessivt tal
 et Harshad-tal

Andet 
Desuden er 48:
 atomnummeret på grundstoffet cadmium.
 international telefonkode for Polen.

Bestemte tal
Religion.dk

Religion.dk er en religionsportal, som er ejet af Kristeligt Dagblad. 
Portalen er tværreligiøs og beskæftiger sig med mange forskellige religiøse emner, både fra Danmark og udlandet. Portalens formål er at give internetbrugere mulighed for at få bedre og mere kvalificeret indsigt i religiøse emner. 
Portalen rummer artikler skrevet af fagredaktører, og udvalgte artikler fra Kristeligt Dagblad. Der er også mulighed for, at brugerne kan debattere med hinanden og oprette blogs. 

Debatten administreres af organisationen Areopagos.

Historie 

Portalen startede i december 1999 og var Kristeligt Dagblads første udspil på internet.

Eksterne links 
Religion.dk
Areopagos

Nettidsskrifter fra Danmark
Religion
Gentofte Kirkegård

Gentofte Kirkegård er en kirkegård beliggende ved Gentofte Kirke.

Kirkegården er på 34.900 m2 og er formentlig over 800 år gammel. Den ældste afdeling er afdelingen omkring Gentofte Kirke.

Kendte personer begravet på Gentofte Kirkegård 

 Agnes Adler
 Torkel Baden
 Erik Balling
 Hans Bekkevold
 Erik Bennike
 Rudolph Sophus Bergh
 Acton Bjørn
 Mogens Black-Petersen
 Ellen Bonnesen
 Knud Borring
 Johan Borup
 Hans Brix
 Benedicte Brummer
 Carl Brummer
 Sven Bruun
 Helge Brünnich
 K.G. Brøndsted
 Knud Brøndsted
 Heinrich Buntzen
 Rasmus Bøgebjerg
 Carl Carstensen
 N.C. Christensen
 Severin Christensen
 Carla M. Christiansen
 Sophus Claussen
 Augusta Thejll Clemmensen
 C.M.T. Cold
 Niels Peter Schmidt Dahl
 Bertel Dahlgaard
 Lauge Dahlgaard
 Tyge Dahlgaard
 John Danstrup
 Anna Erslev
 Edvard Erslev
 Viggo Fausbøll
 Lorenz Frølich
 Alex Garff
 Aage Grut
 Kaare Grønbech
 Launy Grøndahl
 Valdemar H. Hammer
 Clara Hammerich
 L.L. Hammerich
 A.N. Hansen
 Harald Hansen
 Peder Hansen
 Henning Helger
 Stephan Hurwitz
 Johan Hvidtfeldt
 Viggo Hørup
 Albert Jantzen
 Else Jarlbak
 J.L. Jensen
 Herbert P.A. Jerichow
 Hans Jessen
 Wriborg Jønson (nedlagt)
 Ernst Kaper
 Jan Damgaard Kiær
 Otto Kierulff
 Willy Kierulff
 Søren Christian Knudtzon
 Frederik Larsen-Særsløv
 Thomas Laub
 Peder Søren Lemche
 Søren Lemche
 Willy-August Linnemann
 J.B. Løffler
 Victor Madsen
 Ove Malling
 Tage Fox Maule
 Trine Michelsen
 Laust Jevsen Moltesen
 Jens Møller-Jensen
 Wilhelm Nellemose
 Knud Neye
 Axel Nielsen
 Esther Nielsen
 Harald Nielsen
 Johannes Nielsen
 Kaj Nordan Nielsen
 Ole Nielsen
 Stephan Peter Nyeland
 Martin Nyrop
 Frank Osvald
 Niels Munk Plum
 Valdemar Poulsen
 Alexis J. Prior
 H.P. Prior
 Lauritz Prior
 Christian Ramus
 Jens Hartvig Jacobsen
 Emil Robert-Hansen
 Gotfred Rode
 Ove Rode
 Hans Brahe Salling
 Valdemar Sander
 Jørgen Saxild
 Erik Schmedes
 Hakon Schmedes
 Hans Henrik Schou
 Emil Selmar
 Kristian Sindballe
 Axel Steenbuch
 Ole Berendt Suhr
 Frederik Sødring
 Julie Sødring
 Andreas Thejll
 T.K. Thomsen
 Fritz Tobiesen
 H.C. Toft
 Heinrich Wenck
 Viggo Winkel
 Otto Wroblewski
 Sophus Conradin Raphael Wulff
 Ernst Zeuthen
 Henning Ørnbak
 Inge Aasted

Eksterne henvisninger 
 

Kirkegårde i Gentofte Kommune
Kirkegård
Dan Bilgrau

Dan Bilgrau (født 1975 i Randers) er en dansk digter. Hans digte kredser meget om mandekønnet og kønsroller. Et andet udtalt tema er hans hjemby Randers. Foruden publikation i blade og magasiner findes digtsamlingerne Publi-City, Forlaget Getrax 1998 og De ka' Randers i Røven, Forlaget MUNK 2005. Sidstnævnte er udgivet i fællesskab med digterkollegaen David Hein Bach (f. 1974), der ligeledes er fra Randers.

Personer fra Randers
Digtere fra Danmark
Dansksprogede forfattere fra Danmark
Hørsholm Kirkegård

Hørsholm Kirkegård er en kirkegård beliggende i Hørsholm.

På en plan over købstaden Hirschholm udarbejdet af arkiktekten Nicolai Eigtved i 1737 er der afsat en plads til Hørsholm Kirkegård ved siden af det daværende rådhus. Men på grund af købstadens langsomme vækst blev opførelsen af en kirke i byen udskudt. I 1784 blev Hirscholm lagt ind under Søllerød Sogn og slotskapellet i Hirschholm Slot blev byens sognekirke. I 1790 blev Hirscholm et selvstændigt sogn. Kapellet i slottet fungerede som byens sognekirke indtil 1820, da en større kirke blev opført.

Man havde imidlertid været nødt til at anlægge kirkegården på en mark i det nordøstlige hjørne af Gøgevangen, da slotskirken med sin placering på en lille holm ikke havde plads til en kirkegård. Jorden blev udlagt 11. november 1801 ved kongelig resolution, men først overgivet til Hirschholm menighed i 1807. Jordstykket havde oprindeligt tilhørt Christian 7.s lærer Elie Salomon François Reverdil. Reverdil havde haft planer om at anlægge en gård efter schweizisk mønster på stedet, men havde måtte opgive planerne efter Johann Friedrich Struensees fald.

Kirkegårdsgangene blev anlagt i nord-sydlig retning således at gravene efter traditionen vendte mod øst. Kirkegården blev allerede udvidet i 1826. Det skete sandsynligvis fordi kirkegården var blevet opfyldt af døde soldater først i forbindelse med englændernes besættelse af området under landsætningen 1807, dernæst de danske soldater som under kronprins Christian var indkvarteret i området i 1809. Den præcise placering af soldatergravene er dog i dag ukendt, muligvis ligger der 100 engelske soldater begravet under den høj der ifølge traditionen kaldes Englænderhøj.

Kirkegården er siden blev udvidet flere gange, i hhv 1848, 1887, 1919, 1937, 1960 og 1979. Men stengærdet omkring det der var den oprindelige kirkegård kan endnu ses.

På kirkegården er bl.a. et kapel tegnet af arkitekt Chresten Borch, som blev opført i 1929. Det forrige kapel blev indrettet til kirkegårdskontor. Kapellet har egen klokke som oprindeligt stammede fra Rungsted Kirke der i 1958 udskiftede sine klokker. Denne blev udskiftet i 1990.Desuden er der en materialgård som blev opført 1971.

På kirkegården findes et monument som er minde over de faldne fra egnen i Treårskrigen og 2. Slesvigske Krig.

Kendte begravet på Hørsholm Kirkegård

Kilder 

 Ellen B. Danstrup, Hørsholm Kirkegård, Museumsforeningen for Hørsholm og Omegn, 1991. .
 

Kirkegård
Kirkegårde i Danmark
Etableret i 1801
Sögreni

Søren Sögreni (født 1955) er en dansk designer af blandt andet cykler. Foruden de håndbyggede cykler produceres der også cykellygter, ringeklokker, bukseholdere og pedaler i eget design i butikken i Sankt Peders Stræde i København. Sögrenis cykler eksporteres til udvalgte forhandlere i hele verden, og er blevet udstillet på blandt andet Louisiana og New Museum of Contemporary Art i New York. I november 2008 startede Søren Sögreni et samarbejde med Georg Jensen, som resulterede i en serie cykler helt i sølvfarve og med detaljer i rent sterling sølv.

Eksterne henvisninger 
 http://www.sogreni.dk

Designere fra Danmark
Cykelproducenter
Christian Joseph Zuber

Christian Joseph Zuber (døbt 11. januar 1736 i København – 16. september 1802 i Fredericia) var en dansk arkitekt. Han har bl.a. sammen med hofbygmester Nicolas-Henri Jardin genskabt herregården Glorup på Fyn, der er med i Kulturkanonen.

Biografi 
Zuber var søn af hoftømrermester og maskinmester ved Hofteatret Joseph Zuber, der gjorde sig bekendt ved det maskineri, der flyttede Frederik V’s Rytterstatue fra Gjethuset (støberihus) på Kongens Nytorv til sit bestemmelsessted på Amalienborg Plads. Zuber gik i latinskole og besøgte Ingeniørakademiet i Wien i 1758, før han kom til Kunstakademiet i København; her vandt han alle medaljerne og fik praktisk uddannelse som tegner og konduktør hos hofbygmester Nicolas-Henri Jardin.

I sin lærers ånd opførte eller rettere genopførte han herregården Glorup på Fyn for overhofmarskal Adam Gottlob Moltke. Samtidig med fuldførelsen af Glorup fik han i 1765 Akademiets store rejsestipendium, og 1766 tiltrådte han en studierejse til Frankrig og Italien, hvorfra han først vendte tilbage 1772. Efter sin hjemkomst ledede han 1774-77 restaureringen af Århus Domkirke og opførte blandt andet for baron Christian Frederik Güldencrone herregården Moesgaard ved Århus, der betragtes som hans hovedværk. Zuber, der i 1763 var tegnelærer for de kongelige børn, blev i 1766 kongelig bygningsinspektør. Han blev i 1781 udnævnt til hofbygmester; i denne egenskab opførte han biblioteksbygningen mellem den søndre løngang på Christiansborg og Tøjhuset på Slotsholmen i København.

Modgang af forskellig art synes at have bidraget til at sløve hans arbejdskraft. Embedsmæssigt kom Zuber i et, delvis påtvunget, modsætningsforhold til den jævnaldrende arkitekt C.F. Harsdorff, og uden at kunne leve op til konkurrencen fik han den sjældne skæbne, at han efter flere bøder for forsømmelse af sine pligter som hofbygmester blev afskediget i 1789. Sine sidste leveår har han formodentlig tilbragt i Fredericia, hvor hans hustru, Maria Catharina født Granry, døde 1800; selv døde han 16. september 1802.

Værker 

 Ombygning af Glorup (1762-65 og 1773-75 efter udkast af Nicolas-Henri Jardin, fredet)
 Rathlousdal (1769-75, nedrevet 1952)
 Restaurering af Århus Domkirke (1775-78)
 Avlsgårdsanlæg ved Rosenfeldt (1776-77 og den samtidig projekterede nye hovedbygning, ikke opført)
 Herregården Moesgård (1780-84, fredet)
 Anneks til Det Kongelige Bibliotek, Rigsdagsgården 5-9 (1781-88)
 Tegning til henholdsvis Andromedatempel og placering af "familiesøjlen" på Glorup (1781-83, fredet)
 Helsingør Toldkammer og toldbodpakhus (1784 og 1786, begge nedrevet 1891)

Projekter 
 Havepavilloner, Bregentved (ca. 1770)
 Ombygning af domkirken i Aachen (tegning 1776, Aachen Münsterarchiv)

Kilder 
 
 Biografi i DBL
 Bygninger og miljøer i Århus Kommune

Eksterne henvisninger 

Personer i Dansk Biografisk Leksikon
Klassicistiske arkitekter
Arkitekter fra Danmark
Hofbygmestre fra Danmark
Kongelige bygningsinspektører
Personer med enkeltværker i Kulturkanonen
Danskere i 1700-tallet
Marktsteft

Marktsteft er en kommune i Landkreis Kitzingen i Regierungsbezirk Unterfranken, i den tyske delstat Bayern. Den er en del af Verwaltungsgemeinschaft Marktbreit og består efter 1978 byerne Marktsteft og den mod vest liggende Michelfeld.

Geografi 
Nabokommuner er Segnitz, Marktbreit, Obernbreit, Kitzingen, Hohenfeld, Michelfeld, og Mainbernheim. Største by i nærheden er Würzburg, der ligger 30 km mod vest.

Marktsteft var havneby ved Main for margreverne i Fyrstendømmet Ansbach. De historiske havneanlæg er bevaret, og vedligeholdes.

Klima 
Byen ligger i området Maindreieck der regnes for det varmeste og tørreste område i Bayern, hvilket giver gunstige forhold for dyrkning af vin, frugt og grøntsager. Gennemsnitstemperaturen på årsbasis ligger omkring 8 °C.

Eksterne henvisninger
Jacob Berthelsen

Jacob Berthelsen (født 4. juli 1986) er en dansk fodboldspiller, der spiller for FC Roskilde. Jacob Berthelsen spiller centerforsvar.

Klubarriere

Farum BK 
I ungdomsårene spillede Jacob Berthelsen i Farum BK på en ungdomskontrakt. Han kom til Farum BK efter at være blevet spottet i klubben Jægerspris. Tiden i Farum bød på topfodbold i Junior & Ynglinge-ligaen, hvor han var med til at vinde Junior-DM. Han spillede et år som ynglingespiller i Farum BK, inden han drog til Brøndby IF.

Brøndby IF 
Jacob Berthelsen fik sin debut for Brøndbys førstehold 20. september 2006 mod Brønshøj i Pokalturneringen. Han spillede for Brøndby IF indtil 23. juli 2010, hvor han fik sin kontrakt med klubben ophævet efter gensidig aftale. Han nåede at spille 26 kampe og score en enkelt gang for Brøndby IF's førstehold. Undervejs i sin kontraktperiode med Brøndby IF var Jacob Berthelsen i efteråret 2009 udelejet til AB, hvor det dog ikke blev til meget spilletid på grund af skader.

FC Fredericia 
Da kontrakten med Brøndby blev ophævet skiftede han til 1. divisionsklubben FC Fredericia, hvor han spillede indtil udgangen af sæsonen 2011/12.

Brønshøj BK 
I juli 2012 indgik Jacob Berthelsen en aftale med Brønshøj. Her blev han hurtigt fast mand på holdet og senere udpeget som anfører.

AC Horsens 
I Juni 2014 underskrev Jacob Berthelsen en 2-årig aftale med AC Horsens. Den 27. maj 2016 blev kontrakten forlænget frem til den 31. december 2016. Han fik dog ikke sin kontrakt forlænget, hvor han blandt andet udtalte, at "Jeg [Berthelsen, red.] havde indset, at det nok gik den vej. Jeg kan ikke spille, og derfor kan jeg ikke få en kontrakt".

Greve Fodbold 
Henover vinteren 2017 skiftede Berthelsen efter kontraktudløb i Horsens til Greve Fodbold, der på daværende tidspunkt havde kvalificeret til oprykningsspillet i 2. division 2016-17. Her spillede han frem til afslutningen af 2017.

FC Roskilde 
I løbet af januar 2018 trænede Berthelsen med hos FC Roskilde i en periode på to til tre uger for at vurdere, "[...] hvor han står med sin fysiske tilstand". Den 1. februar skiftede han således til FC Roskilde.

Landsholdskarriere 
Berthelsen spillede karrierens eneste landsholdskamp 5. oktober 2006, da han spillede de første 66 minutter for Danmarks U/20-fodboldlandshold i et 1-3-nederlag til Norge.

Referencer

Eksterne henvisninger 
 

Personer fra Jægerspris 
Fodboldspillere fra Jægerspris Idræts Klub
Fodboldspillere fra Frederikssund Idræts Klub
Fodboldspillere fra Brøndby IF
Fodboldspillere fra Akademisk Boldklub
Fodboldspillere fra FC Fredericia
Fodboldspillere fra Brønshøj Boldklub
Fodboldspillere fra AC Horsens
Fodboldspillere fra Greve Fodbold
Fodboldspillere fra FC Roskilde
Martinsheim

Martinsheim er en kommune i Landkreis Kitzingen i Regierungsbezirk Unterfranken, i den tyske delstat Bayern. Den er en del af Verwaltungsgemeinschaft Marktbreit.

Geografi 
Martinsheim er den sydligste kommune i landkreisen og ligger ved grænsen til Mittelfranken mellem den tidligere landkreis Ochsenfurter Gau og naturpark Steigerwald.

Eksterne henvisninger
Sophus Frederik Kühnel

Sophus Frederik Kühnel (født 11. maj 1851 i Sæby, død 13. oktober 1930 i Risskov) var en dansk arkitekt og far til Victor G. Kühnel.

Arbejdede hos Vilhelm Dahlerup og Ferdinand Meldahl, men flyttede i 1880’erne til Århus for at arbejde som konduktør for W.Th. Walther i forbindelse med restaureringen af Århus Domkirke. Han fik en stor betydning for byens arkitektur.

I dag ses hans bygninger flere steder i Århus, Handelsbankens hus på Lille Torv fra 1898 inspireret af italiensk bygningskultur, Mejlborg på Kystvejen, Aarhus Brandstation i Ny Munkegade og Kasinobygning i Rosenkrantzgade (nuværende Svalegangen). Han har også tegnet interiøret på Aarhus gamle rådhus.

I forbindelse med Landsudstillingen i Århus i 1909 medvirkede han ved flytningen af den nedrivningstruede Secherske Gård, fra ca. 1597, fra Lille Torv til udstillingens historiske afdeling. Dette blev indledningen til et mangeårigt virke som arkitekt for det senere købstadsmuseum Den Gamle By, som er skabt delvis på Kühnels initiativ. Han stod for flere flytninger af historiske huse til Den gamle By.

Kilder 
 Bygninger og miljøer i Århus Kommune

Eksterne henvisninger 
 

Arkitekter fra Danmark
Personer i Kraks Blå Bog (afdøde)
Danskere i 1800-tallet
Danskere i 1900-tallet
Kirkearkitekter
Personer fra Sæby
Nationalromantiske arkitekter
Den Gamle By
Regionstog A/S

Regionstog A/S (RT) var et dansk jernbaneselskab, der 1. januar 2009 overtog driften af de tre privatbaner i Region Sjælland: Vestsjællands Lokalbaner, Østbanen og Lollandsbanen. 1. juli 2015 fusioneredes Regionstog og Lokalbanen i et nyt selskab Lokaltog, der omfatter alle tidligere privatbaner på Sjælland og Lolland.

Regionstog havde administrationskontorer på henholdsvis Banegårdspladsen 5 i Maribo og Jernbaneplads 6 i Holbæk. Administrationen samledes i juli 2013 i Næstved.

Selskabet forvaltede i alt ca. 200 km jernbaneinfrastruktur og rådede over i alt 29 moderne lavgulvstog fordelt på 13 IC2-togsæt og 16 LINT 41-togsæt. Der transporteres ca. 3,2 mio. passagerer om året.

Jernbanetrafikken på Lollandsbanen blev styret fra Regionstogs trafikcentral i Maribo, mens jernbanetrafikken på Odsherredsbanen og Tølløsebanen styredes fra en tilsvarende trafikcentral i Holbæk. Trafikken på Østbanen styredes fra Lokalbanens driftscentral i Hillerød. I løbet af maj 2013 samledes al fjernstyring af Regionstogs fire baner i en driftscentral (fjernstyringscentral) i Maribo. Der sker ikke længere fjernstyring fra Holbæk og fjernstyring af Østbanen er hjemtaget fra Lokalbanen i Hillerød. Det nye fjernstyringssystem er EBISCREEN 2000 leveret af Bombardier Transportation Danmark.

Strækninger 
Regionstog trafikerede fire ikke-elektrificerede jernbanestrækninger på i alt ca. 200 km:
 
Lollandsbanen (Nakskov-Nykøbing F.), der er 50,2 km lang, åbnede i 1874 og befordrer årligt ca. 875.000 passagerer.
Østbanen (Køge-Faxe Ladeplads/Køge-Rødvig), der er 46,2 km. lang, åbnede i 1879 og befordrer årligt ca. 900.000 passagerer.
Tølløsebanen (Holbæk)-Tølløse-Slagelse, der er 50,8 km. lang, åbnede i 1901 og befordrer årligt ca. 555.000 passagerer.
Odsherredsbanen (Holbæk-Nykøbing Sj.), der er 49,4 km. lang, åbnede i 1899 og befordrer årligt ca. 1,1 mio. passagerer.

Rullende materiel 
Regionstog rådede over i alt 29 moderne lavgulvstog fordelt på 13 IC2-togsæt og 16 LINT 41-togsæt. Lollandsbanen betjenes udelukkende af IC2-togsæt, hvorimod de øvrige strækninger primært betjenes af LINT 41. Sidden 2022 kører 3 indlejede desirotog fra Nordjyske Jernbaner de 8 km mellem Grænge og Nykøbing på Lollandsbanen, fordi det kræves ETCS, og installationen i IC2 endnu ikke er godkendt.

Galleri

Referencer

Eksterne henvisninger 
Regionstog A/S' hjemmeside 

Tidligere jernbaneselskaber i Danmark
Etableret i 2009
Ophørt i 2015
Guillaume Cornelis van Beverloo

Guillaume Cornelis van Beverloo (født 3. juli 1922 i Liege, Belgien, død 5. september 2010 i Auvers-sur-Oise), bedre kendt under kunstnernavnet Corneille, var en hollandsk kunstner.

Corneille blev født i Liège, Belgium, men hans forældre var hollandske og de flyttede tilbage til Holland da han var 12 år gammel. Corneille studerede kunst ved Kunstakademiet i Amsterdam. Han var en af grundlæggerne af REFLEX bevægelsen i 1948. I 1948 inviterede Asger Jorn ham til at deltage i Høstudstillingen og senere samme år var han i Paris en af grundlæggerne CoBrA bevægelsen, der som danske medlemmer talte Asger Jorn, Ejler Bille, Egill Jacobsen og Carl-Henning Pedersen. Han var desuden medgrundlægger af bevægelsen Experimentele Groep Holland. Han var aktiv inden for CoBrA gruppen fra begyndelsen, ikke blot med at male, men også ved at udgive poesi i "COBRA Magazine". Den poetiske Corneille var stærkt påvirket af Joan Miró og Paul Klee.

Efter CoBrA gruppens opløsning i 1951 flyttede Corneille til Paris og begyndte at samle på afrikansk kunst. Disse kunstgenstande blev tydelige i hans egne værker, som tog en mere fantasifuld drejning, som landskaber set fra fugleperspektiv, eksotiske fugle (corneille betyder 'krage' på fransk), katte, kvinder og stiliserede former.

Referencer

Eksterne henvisninger 

Malere fra Nederlandene
Pseudonymer
Personer fra Liège